C 94/46
SK
Úradný vestník Európskej únie
13.3.2023
— nariadil Európskemu parlamentu vrátenie všetkých neoprávnene zrazených súm spolu so zákonnými úrokmi odo dňa zrazenia až do zaplatenia a uložil Európskemu parlamentu povinnosť, aby vyhovel vydanému rozsudku a aby prijal všetky potrebné kroky, akty alebo opatrenia na zabezpečenie okamžitého a úplného obnovenia pôvodnej výšky dôchodku, — uložil Európskemu parlamentu povinnosť nahradiť trovy konania.
Dôvody a hlavné tvrdenia Na podporu svojej žaloby žalobkyňa uvádza tri žalobné dôvody. 1.
Prvý žalobný dôvod založený na nedostatku právomoci autora aktu, ktorý má nepriaznivý vplyv na žalobkyňu, porušení podstatných formálnych náležitostí z dôvodu nedostatočného odôvodnenia a z toho vyplývajúcom porušení článku 41 ods.
2 Charty základných práv Európskej únie. 2.
Druhý žalobný dôvod založený na neexistencii právneho základu a nesprávnom uplatnení článku 75 vykonávacích opatrení k štatútu poslancov. 3.
Tretí žalobný dôvod založený na zjavnom porušení zásady právnej istoty, zásady ochrany legitímnej dôvery a nadobudnutých práv a z toho vyplývajúcom porušení článku 1 Dodatkového protokolu č. 1 k Európskemu dohovoru o ľudských právach.
Žaloba podaná 23. decembra 2022 – Ventre/Parlament (Vec T-814/22) (2023/C 94/54) Jazyk konania: taliančina Účastníci konania Žalobca: Riccardo Ventre (Formicola, Taliansko) (v zastúpení: M. Merola, avvocato) Žalovaný: Európsky parlament
Návrhy Žalobca navrhuje, aby Všeobecný súd: — vyhlásil za neexistujúce alebo subsidiárne zrušil v celom rozsahu opatrenie, o ktorom bol žalobca informovaný prostredníctvom oznámenia prijatého vedúcim oddelenia pre odmeňovanie a sociálne nároky poslancov Riaditeľstva pre finančné a sociálne nároky poslancov Generálneho riaditeľstva pre financie Európskeho parlamentu týkajúceho sa prepočtu nárokov na starobný dôchodok, ktoré bolo doručené 13. októbra 2022 doporučeným listom (ref. č. D311164), v ktorom Európsky parlament prepočítal nároky na starobný dôchodok žalobcu a nariadil vrátenie sumy vyplatenej na základe predchádzajúceho výpočtu dôchodku, — nariadil Európskemu parlamentu vrátenie všetkých neoprávnene zrazených súm spolu so zákonnými úrokmi odo dňa zrazenia až do zaplatenia a uložil Európskemu parlamentu povinnosť, aby vyhovel vydanému rozsudku a aby prijal všetky potrebné kroky, akty alebo opatrenia na zabezpečenie okamžitého a úplného obnovenia pôvodnej výšky dôchodku, — uložil Európskemu parlamentu povinnosť nahradiť trovy konania.
Dôvody a hlavné tvrdenia Na podporu svojej žaloby žalobca uvádza tri žalobné dôvody. 1.
Prvý žalobný dôvod založený na nedostatku právomoci autora aktu, ktorý má nepriaznivý vplyv na žalobcu, porušení podstatných formálnych náležitostí z dôvodu nedostatočného odôvodnenia a z toho vyplývajúcom porušení článku 41 ods.
2 Charty základných práv Európskej únie.